Witness
Witness – penktasis studijinis amerikiečių atlikėjos Katy Perry albumas, išleistas 2017 m. birželio 9 d. Albumo singlas „Chained to the Rhythm“ sulaukė didelio pasisekimo visame pasaulyje, patekdamas į daugelio šalių dainų dešimtukus, tarp jų – ir ketvirtoji vieta JAV bei penktoji Jungtinėje Karalystėje. Albumas, nors ir nesulaukė vieningos kritikų nuomonės, pasiekė JAV „Billboard 200“ reitingo pirmąją vietą, per pirmąją savaitę pardavus 180 tūkstančių kopijų. Tai buvo trečiasis Perry įrašas, pasiekęs šią viršūnę. 2018 m. sausio mėnesio duomenimis, visame pasaulyje parduota virš 840 tūkstančių albumo kopijų.